266 



Exsiccatum stratum tenue sublamellosum luteo-viride vel expallescens 

 celluloso-favulosum format. 



H. Wallrothii (Botrydium Wallrothii Ktz. 1. c. Rabenh. Krypt. 

 Flor. v. Sachs. p. 222. Alg. N. 65! et sub No. 151. Westend. herb. 

 N. 781.). H. antecedenti simile, sed minus, glauco - viride , superficie 

 granulosum. 



Hab. in similibus cum priore locis , per Europam passim , e gr. in 

 Saxonia, Thuringia, Bavaria, Pedemontio (prope Vercelli : de Cesati), 

 Hollandia (prope Beverloo : Westendorp). 



H. pyriforme (Botrydium pyriforme Ktz. Spec. Alg. p. 486. 

 Tabul. phycol. VI. T. 54. F. III. Rabenh. Alg. N. 1666!). H. obovato- 

 oblongum, subclavatum, saepe fasciculatim aggregatum, ad lineae quartam 

 partem altum, subcaeruleo-viride, superficie granuloso-pulverulentum. v. s. 



Hab. in solo argillaceo , ad lacuum ripas , rarius videtur quam 

 priora, e. gr. ad Nordhausen (Kiitzing), prope Strehlen Silesiae (Bleisch). 



Familia II. Vaucheriaceae. 



Algae monoecae, caespitosae, unicellulares, typice bicellulares. Cellula 

 vegetativa (thallus) vegetatione terminali, utriculiformi - elongata et 

 ampliata, prominentiis plus minus elongatis ramosa. 



Propagatio aut sexualis , fit oosporis ope spermatozoidiorum fecun- 

 datis, aut non sexualis zoogonidiis. 



Fructificatio triplex (melius organa fructificationis tria) : 



1) Sporangium terminale, ex thalli apice plerumque globoso-clavato- 

 tumido formatum, septo discretum, cytioplasmate obscure viridi, demum 

 in zoogonidium (zoosporam Thur.) unicum permagnum , ciliis vibratoriis 

 dense obsitum (conf. fig. nostr. 83. c.) abeunte farctum. 



2) Oogonium (oosporangium) laterale, sessile vel prominentia plus 

 minus elongata vel simplici vel partita pedicellatum , cytioplasmate 

 aetate provecta in oosporam singulam transmutato fetum. 



3) Antheridium laterale, sessile vel e ramuli lateralis parte suprema 

 septo discreta formatum, in quo spermatozoidea (antherozoidea Thur.) 

 numerosissima nascuntur, denique erumpunt. Spermatozoidea oblonga, ciliis 

 duobus inaequilongis, sub polo antico ortis instructa (excepta V. sericea). 



De fecundatione, fructificatione et germinatione conf. 

 Vaucher, historie des Conferves d'eau douce. 1803. 

 Unger, die Pfianze im Moment der Thierwerdung. 1843. 

 Thuret, Annales des scienc. naturelles. 1843. 



